NaiveNeuron/SloPal huggingface dataset:
Kuffa, Štefan, poslanec NR SR (2015-02-11):
Ďakujem za slovo, ja len krátko. Navrhovaný zákon podporím v hlasovaní, ale sa zamýšľam tak nad trošku takou inou vecou. Naozaj dnešné mladé rodiny tak sú závislé nie od toho jedného, a to som tuná kolegovi šepkal, ale v podstate od tých dvoch príjmov. Lebo veľakrát ten príjem toho otca je tak nízky, že tá rodina nevystačí žiť z tohto príjmu, aby mohla dôstojne žiť. Tento návrh zákona, keď teda tá mamička bude na tej materskej dovolenke a má príležitosť si vyrobiť na tú dohodu o pracovnej činnosti, tak je to veľmi správne, aby jednak aby neboli tam žiadne odvody, odvodmi zaťažené a samotnou aj tou daňou. Len natíska sa tu naozaj otázka, a to je tá, čo robiť s touto spoločnosťou, aby ten príjem tých otcov bol na takej úrovni, aby tá mamička nebola odkázaná na to, aby musela ešte privyrábať do toho rodinného rozpočtu. Ideálne je to, ak tá matka má príležitosť, teda aj tú možnosť, aby sa teda starala o to dieťa, respektíve o tie deti a nemala na starosti ešte ďalšiu vec, ktorou je príjem. Ďakujem.
Šeliga, Juraj, podpredseda NR SR (2021-02-04):
Ďakujem pekne. Predpokladám, že pán poslanec Šudík bude na viac ako štyri minúty. Znamená, prerušujem rozpravu k tomuto bodu. Vyhlasujem päť minút prestávku. Budeme pokračovať hlasovaniami. (Prestávka.) (Po prestávke.)
Zemanová, Anna, poslankyňa NR SR (2022-12-07):
Ďakujem veľmi pekne, pán podpredseda. Ale chcem sa v prvom rade poďakovať pánu špeciálnemu prokurátorovi aj za to, ako ste vlastne možno nechtiac, ale viedli túto diskusiu o predložení správy, pretože naozaj tá forma, že ste viackrát vystúpili v rozprave, dali ste možnosť naozaj diskutovať formou faktických poznámok a nielen v rozprave. Ale chcem reagovať, samozrejme, že vyhovuje systém, ktorý tu bol, vyhovuje tým, ktorí ho využívali. Veď si uvedomme, kto bol na vašom mieste vaším predchodcom. Právoplatne odsúdený zločinec, prosím, špeciálny prokurátor, bývalý špeciálny prokurátor, ktorému nebola zrušená do poslednej chvíle bezpečnostná previerka. No a chcem ešte vlastne pripomenúť, že komu toto vyhovuje. Nielen Ficovi a spol., ale, žiaľ, aj koaličnej strane SME RODINA. A chcem apelovať na OĽANO, ktorí nonstop si tuná ukazujú prstom na SaS, vy ste si vybrali svojho koaličného partnera, lebo tomu to vyhovuje. Vy a vaši poslanci, ktorí sa dostali do parlamentu na chrbte OĽANO, nehlasovali za vydanie na väzobné stíhanie Roberta Fica. Vy ste nepodporili zmenu § 363. Tak neukazujte na SaS, že my tuná hľadáme nejakú, vytvárame priestor pre opätovné získanie mafie. Vy vládnete s mafiou. Vy ste to, tak si vy dávajte, spytujte si vlastné svedomie. Samozrejme, že ťažko sa to počúva, pretože dvanásť rokov a ešte aj roky predtým nefungovala spravodlivosť a naozaj ťažko sa počúva, že treba dôverovať nezávislým a nestranným súdom. Tam tie súdy sú obsadené aj ľuďmi, ktorí boli tuná v predchádzajúcich obdobiach... (Prerušenie vystúpenia časomerom.)
Laššáková, Jana, podpredsedníčka NR SR (2015-05-07):
Procedurálny návrh, pán poslanec.
Danko, Andrej, podpredseda NR SR (2024-09-17):
Ďakujem. Na vystúpenie pána poslanca jedna faktická. Pán poslanec Muňko.
M. Číž, podpredseda NR SR: (2007-09-19):
Otváram rozpravu. Nedostal som žiadnu písomnú prihlášku do rozpravy, preto sa pýtam, kto sa do rozpravy prihlási ústne. Poprosím pánov v technike, keby nám zapli tabuľu. Ďakujem pekne. Takže hlási sa, prosím,  niekto do rozpravy? Pokiaľ nie, ďakujem. Uzatváram možnosť prihlásiť sa do rozpravy ústne. Vyhlasujem rozpravu za skončenú. Ďakujem pánovi ministrovi aj pánovi spravodajcovi. Teraz, prosím, pristúpime k druhému čítaniu o návrhu poslanca Národnej rady Slovenskej republiky Branislava Bačíka na vydanie zákona, ktorým sa mení a dopĺňa zákon č. 84/1990 Zb. o zhromažďovacom práve v znení neskorších predpisov . Tento vládny návrh zákona ste pred prvým čítaním dostali ako tlač 330 a spoločnú správu výborov máte ako tlač 330a. Pán navrhovateľ Branislav Bačík, máte slovo. Prosím vás, aby ste tento váš návrh zákona uviedli.
Demian, Jaroslav, poslanec NR SR (2014-12-04):
Ďakujem za slovo. Vážený pán predseda, kolegyne, kolegovia, v rozprave k tomuto vládnemu návrhu zákonu vystúpila pani poslankyňa Mezenská, ktorá ale nepredložila žiadne pozmeňujúce a procedurálna návrhy. Preto, pán predseda, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Remišová, Veronika, poslankyňa NR SR (2019-02-18):
Ďakujem kolegyni Gaborčákovej, ktorá upozornila na veľmi silnú súvislosť medzi tým, ako podporujeme vedu a výskum, a medzi tým, aké budeme mať kvalitné pracovné miesta a či budú mať ľudia na Slovensku vyššie platy. Skutočne bez vedy a výskumu sa nepohneme vpred a Slovensko ostane montážnou dielňou. A preto je veľmi dôležité, aby sme tie peniaze, ktoré máme, a skutočne ich nie je veľa, aj o to málo, ktoré máme, prichádzame kvôli nekompetentnému riadeniu rezortu školstva, aby sme tie peniaze rozumne a dobre využili a dali ho tam, kde prinesú najväčší úžitok pre ľudí na Slovensku.
Dostál, Ondrej, poslanec NR SR (2017-04-07):
Pán predseda Národnej rady, ja ten návrh nepodporím, ale nepodporím ho nie z dôvodu, že by mi vadilo, že si iná opozičná strana rozvíja nejakú tému. To je úplne legitímne, vy robíte to isté. Ja ho nepodporím preto, lebo s ním vecne nesúhlasím a nemyslím si, že by sme mali ísť touto cestou. A nepodporím ho, ani keď ho vy navrhnete. Mal som v úmysle zareagovať na to, čo robí pán poslanec Matovič, že vás sústavne oslovuje kapitán, a povedať mu, že sa mi to nepáči, lebo sa mi to zdá nedôstojné. Ja môžem si myslieť všeličo o vašom bozkávaní výložiek, aj o vašej politike, ale ste predseda Národnej rady, ste ústavný činiteľ, a my sme poslanci a teda mali by sme vám preukazovať istý rešpekt. Ale ten spôsob, akým ste vy teraz zareagovali na Igora Matoviča bol podľa môjho názoru podobne nedôstojný, ako keď vás on nazýva kapitán. Ďakujem.
Glváč, Martin, podpredseda NR SR (2019-01-30):
Vážené panie poslankyne, vážení páni poslanci, otváram druhý rokovací deň 40. schôdze Národnej rady Slovenskej republiky. Na dnešnom rokovacom dni o ospravedlnenie požiadali pani poslankyňa Grausová a z dôvodu práceneschopnosti pani poslankyňa Bašistová a Ďurovčík. Pokračujeme v prerušenom rokovaní o, v prvom čítaní o vládnom návrhu zákona, ktorým sa mení a dopĺňa zákon č. 131/2002 Z. z. Prosím ministerku školstva, vedy, výskumu a športu Martinu Lubyovú, aby zaujala miesto, je tu, áno. Spravodajkyňa je. Včera v rozprave vystúpili všetci písomne, ako aj ústne prihlásení rečníci, preto bola všeobecná rozprava vyhlásená za skončenú. Nech sa páči, pani navrhovateľka má záujem vystúpiť. (Pokračovanie rokovania o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov , tlač 1261.)
Jurinová, Erika, podpredsedníčka NR SR (2015-09-17):
Pán poslanec Martvoň.
Kočiš, Eduard, poslanec NR SR (2022-05-24):
Veľmi pekne ďakujem za slovo, pán predsedajúci. To, že poslanci hnutia REPUBLIKA sa rozhodli zdržať pri prvom čítaní tohto naozaj nekompetentného a neodborne napísaného zákona, je holý fakt. To však neznamená, že poslanci hnutia REPUBLIKA sú nastavení protirodinne alebo aby nepodporovali slovenské rodiny. To je kardinálna hlúposť. (Reakcia z pléna.) Ak sa na tento zákon pozrieme v globále, tak výhrady, ktoré prichádzajú nielen z ministerstva školstva k tomuto zákonu, pretože jeho uskutočniteľnosť je na bode nula, pretože ak by toto krúžkovné malo a mohlo fungovať, musí sa meniť osem zákonov, ktoré sú v priamej pôsobnosti ministerstva školstva a priamo spadajú pod rezort ministerstva školstva. Čiže uskutočniteľnosť tohto „ušľachtilého“ zámeru, ktorý vyšiel z jednej chorej hlavy, je naozaj nereálna. Ak tak naozaj bojujete, aby tie rodiny, tie deťúrence dostali ten 50-eurový poukaz, súhlasím. Zrušte deväťmiliónovú dotáciu na vymyslenú aplikáciu, ktorá toto má všetko zastrešovať, zrušte vymyslených 486 nových pozícií, ktoré majú byť na základe kontroly vytvorené, dajte jednoduchú ceninu, kde si rodič alebo obaja rodičia to vymenia za aktivitu pre svoje dieťa, nepotrebujete žiadnu aplikáciu, nepotrebujete žiadnych nových zamestnancov a tieto peniaze sa naozaj použijú správne a na správnom mieste. O tom by sme sa vedeli baviť. Takto je to úplne choré a tí, ktorí kšeftujú pri tomto zákone, budú kšeftovať ďalej.
P. Hrušovský, podpredseda NR SR: (2001-10-18):
O ospravedlnenie na dnešnom rokovacom dni požiadali títo páni poslanci: Bajan, Engliš, Ferkó, Gajdoš, Prokeš, Rakús, Slobodník. Na zahraničnej pracovnej ceste je pani poslankyňa Irena Belohorská. Podľa schváleného programu 52. schôdze Národnej rady budeme teraz pokračovať v rokovaní o návrhoch zákonov, ktoré sa týkajú prístupového procesu Slovenskej republiky do Európskej únie. Sú to body, ktoré sú uvedené v schválenom programe schôdze Národnej rady ako body 50, 51, 52, 53 a 54. Skôr ako udelím slovo pani ministerke, hlási sa pán poslanec Švantner, nech sa páči.
Pellegrini, Peter, predseda NR SR (2015-03-19):
Prezentujme sa a hlasujme o návrhu spravodajcu hlasovať o bodoch spoločnej správy 1 až 8 spoločne s odporúčaním gestorského výboru schváliť ich. (Hlasovanie.) Prítomných 139 poslancov, za bolo 127, zdržalo sa 12. Tieto body sme schválili.
Jurinová, Erika, podpredsedníčka NR SR (2014-04-02):
Ďakujem pán poslanec. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jozefovi Kollárovi.
J. Figeľ, poslanec: (2004-03-10):
Výbory prerokovali predmetný návrh podľa § 46 zákona č. 350/1996 Z. z. o rokovacom poriadku Národnej rady. Výbor pre obranu a bezpečnosť na 29. schôdzi prijal uznesenie č. 207, ktorým odporučil Národnej rade vziať na vedomie správu vlády o plnení zahraničnej politiky za rok 2003 a o zameraní zahraničnej politiky na rok 2004. Zahraničný výbor podobne na svojej 34. schôdzi prijal uznesenie č. 84, ktorým odporučil Národnej rade vziať na vedomie túto správu. Predmetná správa o prerokovaní správy vlády o plnení zahraničnej politiky Slovenskej republiky za rok 2003 a zameranie zahraničnej politiky Slovenskej republiky na rok 2004 bola schválená uznesením Zahraničného výboru Národnej rady č. 85 zo dňa 1. marca 2004. Máte ju vo svojich laviciach ako tlač 589a. Na základe rokovania výborov Zahraničný výbor Národnej rady Slovenskej republiky odporúča Národnej rade Slovenskej republiky vziať predmetnú správu na vedomie. Pán predsedajúci, môžete otvoriť rozpravu k tomuto bodu.
Laššáková, Jana, podpredsedníčka NR SR (2012-12-17):
Zaujmite miesto určené pre spravodajcov. Otváram všeobecnú rozpravu. Do rozpravy som dostala jednu písomnú prihlášku za klub MOST – HÍD, pán poslanec Nagy József. Nech sa páči.
Spišiak, Jaroslav, poslanec NR SR (2023-12-18):
Ďakujem za slovo. Áno, Simona Petrík, pani, veľmi podrobne sa vyjadrovala ku všetkému súvisiacemu s týmto prerokovávaným zákonom, skoro ku každému odstavcu by som mohol dať faktickú poznámku, aj som sa snažil prispôsobovať svoje myslenie, že ku ktorému odstavcu, až nakoniec mi ostala tá tajná služba. Slovenská informačná služba. Keď som sa dozvedel, že sa ide meniť jej postavenie v našom právnom systéme na ústredný orgán štátnej správy, tak som začal rozmýšľať nad tým že prečo. Vysvitlo, zistil som, že nemá to žiadny základný, zákonný, ústavný, žiadny dôvod. Potom sa tu hovorilo, že to je kvôli pánovi Gašparovi, tak ja, jednoducho ja nechcem veriť, že táto koalícia by naozaj bola schopná toto robiť kvôli pánovi, kvôli pánovi Gašparovi, lebo v podstate všetky, všetky kroky, ktoré sa tu robia, vlastne by mali znemožniť to, aby pán Gašpar bol ešte niekedy obvinený, čiže tá hrozba, že sa vráti do poslaneckých lavíc kvôli tomu, aby sa vyhol nejakému väzneniu, tak tu nepripadá do úvahy, alebo teda vyzerá to tak, že sa tomu bude brániť, brzdiť. Neviem prísť na to že prečo. Tak som si myslel, že v tom zdôvodnení by to bolo napísané, lenže v tom zdôvodnení neni napísané nič, čo by to odôvodňovalo, že prečo má byť Slovenská informačná služba ústredným orgánom štátnej správy. Tak dúfam, že možno do konca tejto rozpravy niekto z tej koalície predstúpi a vysvetlí, lebo dovtedy tu budeme pripomínať všetky tieto ťahy v rozpore s legislatívou, kým nám to tu niekto nevysvetlí, lebo, lebo to potrebujeme mať vysvetlené aj občania to potre... (Prerušenie vystúpenia časomerom.)
Janíková, Mária, poslankyňa NR SR (2013-03-19):
Ja by som sa chcela dotknúť vášho začiatku vystúpenia, kde ste hovorili o absolventských prácach, absolventoch, mladých ľuďoch, ktorí, podľa vašich slov, nedôstojnosť mladých ľudí zarábať 126 eur za 4 hodiny práce. Takisto by som chcela apelovať ako, čo je dôstojné, nedôstojné, podľa mňa je nedôstojné, keď ľudia nad 50 rokov, keď 20, 30 rokov robia za kruhom a zarábajú minimálnu mzdu, ktorá je teraz 337 eur. Toto je nedôstojné. A keď navrhujete, aby zarábali 240 eur za 4 hodiny práce, tak potom by som od vás čakala návrh, že minimálna mzda bude vyše 500 eur. To by sme vám všetci tlieskali, ale neviem, ako sa pravica s tým vysporiada. A tak isto chcem apelovať na to, že aktivačné práce, verejnoprospešné práce a tieto, vy si to naozaj zamieňate, je to aktívna politika trhu práce, ktorú naozaj ministerstvo musí riešiť a rieši a nie je to len o tých zametaniach. Ako vy by ste boli radšej, aby sa zdvihla voľajaká dávka v hmotnej núdzi alebo niečo len zato, že budú sa podpisovať na úrade práce a nepôjdu ani do toho terénu. A v tom teréne, keď hovoríte, že sú dediny alebo starostovia, kde je vyše 1 100 aktivačných pracovníkov, sú tam koordinátori. Neviem teraz, či na desať, pätnásť nezamestnaných jeden koordinátor, čiže záleží to naozaj aj od tých koordinátorov, aj od tých starostov. A ja vám môžem ukázať fotky naozaj v mojom okrese, keď ja som bola riaditeľka úradu práce, sa nezametali len ulice, robili sa aj chodníky, robili sme altánky, robili sme detské ihriská. Čiže nie je to len o zametaní a naozaj toto je aktívna politika trhu práce, aspoň niečo aby robili. Ak nechceme si nahovoriť, že napríklad na východe, kde je naozaj veľká nezamestnanosť, že necháme tých ľudí aj bez tohto, bez tej almužny. Neviem, čo by robili. A verejnoprospešné práce, to je, neviem rozdiel. To by som chcela od vás počuť, aký je rozdiel medzi verejnoprospešnými ... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2016-11-29):
Pán poslanec Bublavý, nech sa páči.
P. Paška, predseda NR SR: (2009-09-08):
(Technická prestávka.)
D. Jarjabek, poslanec: (2005-03-17):
Vieme všetci veľmi dobre, aký je dnes silný vplyv masmédií na formovanie hodnotových postojov mladej generácie. Spropagovaní televízni hrdinovia sa stávajú vzormi správania pre ešte nezorientovaných ľudí, ktorí nemajú skúsenosť s tým, že nie všetko, čo na obrazovke vidia, sa zhoduje s realitou. Len pred niekoľkými dňami prebehla tlačou informácia, že štvorročný chlapec „riešil“ svoj problém s mladším bratom matkinou pištoľou. Nestalo sa to našťastie u nás, ale množstvo iných, hoci možno vekom aktérov menej flagrantných prípadov sa už stáva aj u nás. Veď televízne vzory sa aj po tých najbrutálnejších súbojoch pred kamerou vynárajú s ligotavým úsmevom na tvári, tak prečo by to malo byť inak v realite? Vplyv masmédií je skutočne až neuveriteľný, až taký, ktorý by i najväčší pesimisti nevedeli predpokladať. Ochranu mladých ľudí pred negatívnymi vplyvmi médií naše zákony riešia. Prax však ukázala, že v právnych predpisoch nie je vyriešený zákaz vysielať v čase, keď televízie masovo sledujú aj deti a dospievajúca generácia upútavky na večerné, v súlade so zákonom vysielané relácie obsahujúce scény reálneho násilia. V navrhovanej novele zákona teda chceme túto medzeru v právnych predpisoch odstrániť. V priamej súvislosti s navrhovaným doplnením zákona je aj druhá navrhovaná zmena, keď navrhujeme doplniť vekovú kategóriu divákov do 15 rokov pri klasifikácii programov podľa vekovej vhodnosti. Asi sme chceli byť priveľmi tolerantní, keď sme zákonom vymedzili iba najnižšie vekové kategórie divákov, ktoré treba pred istými druhmi programov chrániť. Možno práve, možno aj preto v týchto dňoch musíme znižovať prah trestnej zodpovednosti mladistvých. Tam, kde zlyhala prevencia, musí našu malú predvídavosť riešiť represia. Súdy budú stíhať v budúcnosti možno 14-ročných páchateľov, ktorí nerobia podľa svojho vedomia nič iné, len do praxe prenášajú, čo sa naučili z relácií, ktoré nesledovali potajomky a napriek zákazu rodičov. Rodičia sa pritom spoľahli možno práve na to, že v príslušnom „okienku“ televízora bola relácia kvalifikovaná ako vekuprimeraná. Preto sa nazdávam, že ak jednou rukou schvaľujeme možnosť skoršieho postihu mladistvých, potom je našou mravnou povinnosťou napraviť svoju neúmyselnú chybu a do zákona vrátiť vekovú kategóriu do pätnásť rokov ako skupinu divákov, pre ktorých niektoré typy programov nie sú vhodné. V oboch prípadoch ide len o precizovanie jestvujúcich právnych noriem bez akéhokoľvek vplyvu na peniaze, pracovné sily či náročnosť pracovných výkonov. Preto by som vás prosil v tomto prípade aj v mene kolegu Čaploviča, aby ste túto právnu, resp. novú normu tohto zákona podporili. Ďakujem za pozornosť.
Pčolinský, Peter, podpredseda NR SR (2023-03-15):
Ďakujem. Otváram rozpravu. Písomne sa do rozpravy neprihlásil nikto. Pýtam sa, či sa chce niekto ústne prihlásiť. Nie. Uzatváram možnosť. Vyhlasujem rozpravu za skončenú. Chce zaujať stanovisko navrhovateľ? Nie. Pani spravodajkyňa? Nie. Hlasovať sa bude o sedemnástej. Prerušujem rokovanie o tomto bode. Ďalším bodom bude druhé čítanie vládneho návrhu zákona, ktorým sa mení a dopĺňa zákon č. 579/2004 Z. z. o záchrannej zdravotnej službe a o zmene a doplnení niektorých zákonov v znení neskorších predpisov a ktorým sa dopĺňa zákon č. 317/2016 Z. z. o požiadavkách a postupoch pri odbere a transplantácii ľudského orgánu, ľudského tkaniva a ľudských buniek a o zmene a doplnení niektorých zákonov ( tzv. transplantačný zákon) . Vládny návrh zákona má tlač 1355, spoločná správa výborov má tlač 1355a. Opäť prosím pána ministra Rastislava Káčera, ktorý zastupuje predsedu vlády, ktorý zastupuje ministra zdravotníctva, aby vládny návrh zákona uviedol. Nech sa páči, pán minister.
Hort, Milan, podpredseda NR SR (2011-12-01):
Ďakujem. S faktickými poznámkami na vystúpenie pána poslanca Ondruša sa prihlásili pán poslanec Poliačik, Bublavý, pani Tomanová. Uzatváram možnosť prihlásiť sa s faktickou poznámkou na vystúpenie predrečníka. Slovo má pán poslanec Poliačik, nech sa páči.
Zmajkovičová, Renáta, podpredsedníčka NR SR (2012-06-21):
Pán poslanec Kaník bol posledným písomne prihláseným do rozpravy. Otváram možnosť prihlásiť sa do rozpravy ústne. Osem pánov poslancov, prosím, dvanásť, poprosím technikov, štrnásť, pán poslanec Galko je posledným prihláseným do rozpravy. Štrnásť je pán poslanec Galko. Uzatváram možnosť prihlásiť sa do rozpravy. Poprosím, pán poslanec, nevidím, skúsim, osem, Hudacký, osmička, devina. Pán poslanec Galko bol posledným prihláseným do rozpravy, pán poslanec Sulík, nezoberiem vám možnosť, takže zopakujeme si vaše vystúpenie. Pán poslanec Sulík bude posledným po poslancovi Galkovi. Pán poslanec Galko bol štrnásty, tým pádom pán poslanec Sulík bude pätnásty. Ak dovolíte, ja prečítam všetkých poslancov, ktorí sa prihlásili do rozpravy. Pán poslanec Kollár, Osuský, Hraško, Fronc, Duchoň, Blaha, Hudacký, Mičovský, Mihál, Viskupič, Matovič, Hlina, Mikloš, Galko, Sulík. Teraz poprosím pána poslanca Kollára a pripraví sa pán poslanec Osuský.
Vlčan, Samuel, dočasne poverený minister pôdohospodárstva a rozvoja vidieka SR (2023-03-30):
No viete, pán poslanec, ja rešpektujem ústavný systém našej krajiny aj právo každého poslanca klásť otázky v rámci hodiny otázok a interpelovať člena vlády, len stále sa pýtate na to isté a ja vám stále to isté odpovedám a snažíte sa vyvolať nejaký dojem nejakého porušenia postupu zo strany Pôdohospodárskej platobnej agentúry, ktorý nebol žiadnymi relevantnými orgánmi potvrdený. Z hľadiska kontroly konfliktu záujmov sme boli hodnotení výnimočne dobre, potvrdil to nielen audítorský výrok nezávislého audítora, ktorý bol schválený Bruselom, ale aj samotný auditný tím Bruselu to potvrdil tým, že zrušil krátenie refundácie platieb na slovenskom... takže ako môžte vyvolávať ako ten dojem o tom, že, že niečo sa malo udiať, to, čo sa udiať nemalo, nepodarí sa vám to. Stojí to len váš čas, môj čas a bolo by to v poriadku, ak by ste to robili za svoje peniaze, ale aj váš pracovný čas, aj môj pracovný čas je nákladom daňových poplatníkov, a preto by som len čisto apeloval na vaše svedomie, ako chcete ďalej nakladať s prostriedkami na naše platy, na ktoré sa zbierajú všetci slovenskí daňoví poplatníci. Ďakujem.
Danko, Andrej, predseda NR SR (2019-02-07):
Pán poslanec Zelník.
Paška, Pavol, predseda NR SR (2014-06-06):
(Hlasovanie.) 120 prítomných, 119 bolo za, 1 nehlasoval. Návrh sme pridelili výborom a určili lehotu na prerokovanie. Vážené pani poslankyne, vážení páni poslanci, chcem vás ešte požiadať o súhlas s návrhom na zmenu programu vzhľadom na zahraničnú pracovnú cestu pána podpredsedu Národnej rady Jána Figeľa. Jeho bod, ktorý mal nasledovať, a to je vydanie zákona o ochrane osôb pri odhaľovaní trestnej činnosti korupcie, navrhujem, aby sme rokovali o ňom na budúci týždeň v utorok o 14.00 hod. Poprosím vás o hlasovanie. (Hlasovanie o návrhu na zmenu programu .) (Hlasovanie.) 120 prítomných, všetci boli za. Ďakujem pekne. Vyhlasujem päťminútovú prestávku a budeme pokračovať v prerušenom rokovaní programu. Ešte, ešte pán poslanec Kuffa.
Sulík, Richard, predseda NR SR (2010-12-14):
Prosím, hlasujte teraz o návrhoch 1 až 13 spoločnej správy. (Hlasovanie.) Prítomných 146 poslancov, hlasovalo za 140, proti nikto, zdržalo sa 6. Návrhy zo spoločnej správy boli schválené.
Jurzyca, Eugen, poslanec NR SR (2016-12-01):
Ďakujem pekne. Aj mi je ľúto, že nemôžem reagovať na autorov faktických poznámok a vystužím alebo pokúsim sa vystužiť argumentačne troška tú prvú polovicu návrhu. Jeden argument sa mi zdá taký aktuálny. Na tejto schôdzi sme diskutovali o rozpočte verejných financií a z tej diskusie ako keby väčšinovo vyplynulo, že svet je dvojrozmerný. Keď zvýšime príjmy, môžeme zvyšovať výdavky a naopak. Ale svet má tretí rozmer a tu ho vidíme, že je to tak, že pri rovnakých príjmoch a rovnakých výdavkoch môžeme dostať z toho systému viac výsledkov, keď práve takéto byrokratické kroky sa nám podarí odbúrať. Ony vyzerajú ako malé, ale je ich milión a to je, to je rezerva, ktorá, ktorá by sa dala využiť. Druhá poznámka sa týka toho, že štát zbiera informácie len tak, aby vedel, čo, kde sa podniká. A to možno je aj tip pre pána ministra Pellegriniho alebo ďalších ľudí, ktorí sa zaoberajú IT sektorom na úrovni štátu. Myslím si, že by mal štát vždy zdôvodňovať, prečo chce nejakú informáciu, a nie len tak si ju pýtať. No a to je všetko. Ďakujem.
P. Hrušovský, predseda NR SR: (2003-09-19):
(Hlasovanie.) Prítomných je 136 poslancov, za 123, proti 10, zdržali sa 3. Uvedené body zo spoločnej správy sme schválili. Prosím, ďalší návrh. J. Hurban, poslanec: Pán predseda, dajte, prosím, hlasovať o bode č. 2 zo spoločnej správy s tým, že gestorský výbor ho odporúča neschváliť.
Dubačová, Viera, poslankyňa NR SR (2016-06-16):
Až potom.
Budaj, Ján, poslanec NR SR (2017-03-28):
Poprosím o zhovievavosť. Pán Bugár, ja som hovoril o skrátenom legislatívnom konaní, vy ste došli do sály a nevedeli ste, o čom sa hovorí, ale za to ste vystrelili hneď (reakcia z pléna), ja o koze, vy o voze, pán Bugár, v tomto prípade. Tak neurážajte sa, lebo takto je. Vy, ja, my sme navrhovali, aby išlo, išla vec riadnym konaním a vy ste s ním nesúhlasili. A preto rokujeme v skrátenom. Podľa nášho názoru na to nie je dôvod, a ja som nič iné tuná nekonštatoval. Pokiaľ ide o návrhy v pozmeňovacom, pozmeňujúce návrhy, ktoré predložíme, dali sme vám ich písomne a zatiaľ sme nedostali stanovisko. Ale o tých som nerozprával, ak ste si to nevšimli. Hovoril som o skrátenom legislatívnom konaní, ktoré si valcujete a zrejme presadíte napriek tomu, že opozícia s ním nesúhlasila. To, že sa oddialilo o týždeň to isté skrátené konanie, to nie je zrušenie skráteného konania.
Fico, Robert, predseda vlády SR (2015-11-26):
Ďakujem pekne. Vážený pán poslanec, dámy a páni, na účely dnešného rokovania som si dal pripraviť príslušné informácie aj spravodajského charakteru, aj bezpečnostného charakteru a rád by som informoval Národnú radu, že celá Európa je na nohách. Do slova a do písmena. Všetky bezpečnostné zložky, ale aj politické systémy reagujú nielen na riziká, ale reagujú aj na dôsledky útokov, ktorých sme boli svedkami. Aj preto bezpečnosť predstavuje pre slovenskú vládu absolútnu prioritu a boli podniknuté adekvátne kroky k jej udržaniu. Bezprostredne po tom, čo sa udialo v Paríži, boli bezpečnostné zložky vrátane spravodajských zložiek uvedené do stavu pohotovosti až do odvolania. Zvýšenie rizika teroristického ohrozenia Slovenska a jeho záujmov v zahraničí súvisí najmä s vývojom bezpečnostnej situácie v konfliktných oblastiach, ako je Sýria, Irak, Afganistan či Ukrajina. Taktiež riziko súvisí s verejne prezentovanými výzvami teroristických vodcov na rozšírenie celosvetového džihádu, ako aj s aktívnou účasťou Slovenska v medzinárodných organizáciách, na zahraničných protiteroristických aktivitách a operáciách. Udalosti posledných dní naznačujú, že teroristi začali efektívne operovať aj v Európskej únii a je predpoklad, že v podobných sofistikovaných útokoch budú pokračovať aj naďalej. S migračnou vlnou súvisia aj ďalšie bezpečnostné riziká. Už dávno sme tvrdili, že nelegálna migrácia, ako aj zneužívanie azylových a migračných procedúr predstavuje pre Slovensko bezpečnostné riziko a že existuje súvislosť medzi migráciou a terorizmom. Prosím, nenechajme si zatvoriť možnosť pomenovávať veci správnymi slovami. Sú jasné dôkazy, že existuje súvislosť medzi migráciou a terorizmom. Dnes sa ukazuje, že aj niektorí z teroristov, ktorí spáchali ohavný zločin v Paríži, boli ľudia, ktorí prišli do Európy tzv. balkánskou migračnou cestou. Naďalej vidíme obrovské riziká, ktoré sú spojené s tým, že na územie Európy vstúpili desaťtisíce ľudí bez akejkoľvek kontroly, identifikácie, bez toho, aby si niektoré krajiny tieto osoby zaregistrovali, zobrali im otlačky prstov, zistili o nich základné informácie, možno aj urobili prehliadku batožiny, ktorú priniesli bez akejkoľvek kontroly na územie Európskej únie. Nechcem v žiadnom prípade vyvolávať ani napätie, ani strach, ale sú rôzne závažné informácie o ľuďoch, ktorí prekročili hranice Schengenu cez predovšetkým balkánsku cestu. (Počas prejavu predsedu vlády SR sa pred rečnícky pult postavil poslanec Igor Matovič). Už viackrát som zdôrazňoval, že bezpečnosť občanov Slovenska je pre vládu na prvom mieste, a to pred všetkými ostatnými právami, nárokmi a potrebami migrantov. Netvrdíme, že všetci migranti sú teroristi. Ale jednoznačne sa ukazuje, že migračná vlna a migračná kríza boli Európskou úniou významne podcenené, a to spôsobilo, že sa mimoriadne zvýšili bezpečnostné riziká, ktoré sú spojené s terorizmom. Už na mimoriadnom zasadnutí Bezpečnostnej rady, ktoré sa konalo 14. novembra 2015... (Prerušenie vystúpenia predsedajúcou.)
Pellegrini, Peter, predseda NR SR (2016-02-11):
Pán poslanec Gál.
Heger, Eduard, poslanec NR SR (2019-11-29):
Ďakujem veľmi pekne, pán predsedajúci. Vážený pán minister, vážené kolegyne, kolegovia, ctené plénum, chcel by som vás na úvod poprosiť, keďže máme limit 30 minút, mal by som to stihnúť, ale chcel by som vás poprosiť, ak by náhodou mi chýbalo pár minút, či by ste boli ochotní ma dopočúvať do konca. (Reakcia z pléna.) Tak ďakujem veľmi pekne. Pokúsim sa nebyť dlhšie ako 30 minút. Pán predsedajúci, dajte... (Prerušenie vystúpenia predsedajúcim.)
Grausová, Natália, poslankyňa NR SR (2016-10-27):
Občan zahraničný agent Klus tu obhajuje štát Izrael. Štát Izrael je agresor s vojnovými zločincami na čele od samotného jeho vzniku. Štát Izrael má krvavé ruky a má na svedomí státisíce palestínskych civilistov, mužov, žien a detí. Štát Izrael je najrasistickejší štát a štát Izrael je štát zločinecký. Tak nechápem, ako ho môžete obhajovať. (Potlesk.)
Pčolinský, Peter, podpredseda NR SR (2023-03-30):
Pán poslanec, určite máte doplňujúcu otázku, nech sa páči.
P. Paška, predseda NR SR: (2010-02-03):
(Hlasovanie.) 128 prítomných, 120 za, 3 proti, 1 sa zdržal, 4 nehlasovali. Tento návrh uznesenia sme schválili. Dámy a páni, poprosím vás ešte o chvíľočku pozornosti, aby sme dohlasovali odrokované body. Pán predseda ústavnoprávneho výboru Mojmír Mamojka uvedie teraz hlasovanie v prvom čítaní o návrhu pána poslanca Daniela Lipšica na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. Je to tlač 1392.
Jurinová, Erika, podpredsedníčka NR SR (2015-09-25):
Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Dušanovi Bublavému.
Jakab, Július, poslanec NR SR (2023-11-15):
Ďakujem veľmi pekne za slovo a ďakujem Petrovi Pollákovi za jeho vystúpenie, lebo naozaj z toho cítiť, že, že mu záleží na rómskej komunite. Ja ako bývalý vedúci úradu vlády možno by som ozrejmil, ako je možné, že splnomocnenec, rómsky splnomocnenec sa dostal na úrad vlády z ministerstva vnútra. Za, jednak to bola priorita vtedajšieho premiéra, ale za druhé treba povedať, že rómsky splnomocnenec a konkrétne sprostredkovateľský orgán, ktorý pôsobil na ministerstve vnútra, bol vo veľmi zlej kondícii, môžte si to pozrieť aj na číslach, mal asi najhoršie čerpanie eurofondov zo všetkých ostatných sprostredkovateľských orgánov v krajine a práve kvôli tomu sme viedli mnohomesačné rokovania s Európskou komisiou práve pri nastavovaní nového programového obdobia eurofondov pre Slovenskú republiku. A práve aj Európskej komisii veľmi záleží na marginalizovaných rómskych komunitách a bola ich podmienka, aby rómsky splnomocnenec bol priamo pod premiérom, aby to bola premiérska téma a aby sa vlastne aj toto, poviem to tak, nefunkčný soro, alebo nefunkčný sprostredkovateľský orgán, presunul priamo na úrad vlády. Čiže ak by aj úrad vlády sa chcel toho zbaviť, stálo by to mnoho, mnoho úsilia a rokovania s Európskou komisiou, pretože všetky eurofondy na toto programovacie obdobie sú zavesené práve na tom, aby fungovalo MRK priamo pod premiérom. Čiže tak ako si hovoril, keď nový splnomocnenec hovorí, že treba začať robiť, má na to vyrokovanú takmer jednu miliardu eur a môže pracovať od prvej chvíle. Ďakujem.
Miškov, Juraj, poslanec NR SR (2015-05-28):
Jednoducho keď ide o peniaze, moc, stoličky alebo privatizáciu, tak nie je žiaden rozdiel medzi vami, medzi ľavicou, medzi pravicou, delenie na socialistov, demokratov, na červených, modrých je len zásterkou, ako klamať voličov. Príbeh Slovenských elektrární, Gabčíkova je príbehom o tom, aby už ľudia viac nenaleteli politikom, ktorí len predstierajú politický súboj, predstierajú, že oni sú tí dobrí, druhí sú tí zlí, jedni sú tí modrí, druhí sú tí červení, a že sú lepší ako tí druhí, len preto, aby pred voľbami polarizovali voličov a pritiahli ich k voľbám, ale v skutočnosti konáte všetci, konáte všetci rovnako v záujme. Na Slovensku neexistuje skutočná ľavicová, ani skutočná pravicová politika, je to obyčajný blaf, je to bublina. Existuje iba politika a politici, ktorí konajú vo verejnom záujme, v záujme občanov, a takí, ktorým je verejný záujem – a občania – ukradnutý, a podľa toho treba rozlišovať politikov. Ďakujem za vašu pozornosť. (Potlesk.)
Kollár, Boris, predseda NR SR (2022-12-02):
Prosím, prezentujme sa a hlasujeme. (Hlasy v sále.) Pán podpredseda, prosím, nevyrušujte. (Hlasovanie.) 117 poslancov, za 38, proti 1, zdržalo sa 77, nehlasoval 1. Uvedený návrh sme neschválili. Nebudeme pokračovať v rokovaní o tomto návrhu zákona. Teraz prosím spravodajkyňu, ktorú určil navrhnutý gestorský výbor pre pôdohospodárstvo a životné prostredie poslankyňu Annu Zemanovú, aby uviedla hlasovanie v prvom čítaní o návrhu poslankyne Halgašovej na vydanie zákona, ktorým sa mení a dopĺňa zákon č. 152/1995 Z. z. o potravinách. Je to tlač 1310, bod 72 schváleného programu. Nech sa páči, pani poslankyňa, máte slovo. (Hlasovanie o návrhu poslankyne Národnej rady Slovenskej republiky Jarmily Halgašovej na vydanie zákona, ktorým sa mení a dopĺňa zákon č. 152/1995 Z. z. o potravinách v znení neskorších predpisov , tlač 1310.)
Paška, Pavol, predseda NR SR (2014-01-29):
(Hlasovanie.) Prepáčte, je problém s registráciou? (Reakcie z pléna.) Vyhlasujem toto hlasovanie za neplatné. Poprosím vás, dámy a páni, o opakovanú registráciu. Skontrolujte si, či je prijatá vaša registrácia. Je to v poriadku? (Reakcia z pléna.) Dobre. Takže ešte raz hlasujeme o procedurálnom návrhu vrátiť zákon. (Hlasovanie.) 144 prítomných, 60 za, 79 proti, 3 sa zdržali, 2 nehlasovali. Tento návrh sme neschválili.
Bugár, Béla, podpredseda NR SR (2019-01-30):
Pán poslanec Martinák.
Hajko, Jozef, poslanec NR SR (2024-04-16):
Ďakujem za pripomienky k môjmu vystúpeniu. Ja len na záver dodám jednu vec, aby bolo jasné, že hovoríme o veľmi vážnej veci. Za prvý kvartál tohto roku štát vynaložil prostriedky v objeme vyše šesť miliárd eur a vyzbieral štyri miliardy. Každé tretie euro, ktoré minie tento štát, je na dlh.
P. Hrušovský, predseda NR SR: (2003-12-16):
Ľ. Navrátilová, poslankyňa: ... kde je úprava predčasného starobného dôchodku.
Laššáková, Jana, podpredsedníčka NR SR (2013-03-27):
Karavan je nebezpečný. (Smiech v sále.) Takže teraz dávam, na vystúpenie pána poslanca s faktickými poznámkami pani poslankyňa Nicholsonová, pán poslanec Simon. Končím možnosť prihlásiť sa s faktickými poznámkami. Nech sa páči, pani poslankyňa Nicholsonová.
Hrušovský, Pavol, podpredseda NR SR (2011-05-27):
Páni poslanci, hlasujeme o návrhoch zo spoločnej správy tak, ako o nich dal hlasovať pán predseda a spoločný spravodajca. (Hlasovanie.) 144 prítomných, 77 za návrh, 65 sa zdržalo, 2 nehlasovali. Body zo spoločnej správy sme schválili. Prosím ďalší návrh, pán predseda.
Verešová, Anna, poslankyňa NR SR (2017-10-12):
Chcem sa naozaj veľmi pekne poďakovať všetkým, ktorí vystúpili či už v rozprave, alebo faktickými. Všetkým tým, ktorí ste mohli byť tu teraz prítomní, veľmi, veľmi pekne ďakujem za to, že k tomuto návrhu zákona prebehla takáto diskusia, pretože si myslím jedno, ak takáto diskusia je vonku, v profesijných združeniach, v odborových, v odborných združeniach, u odborníkov z angažovanej občianskej verejnosti, o to viac si myslím, že musí byť tu. Ako tá sa musí predsa premietnuť v zákonodarnom zbore. Na to sme tu, lebo tí ľudia nás sem zvolili preto, aby sme práve ich problémy a ich veci sem nosili a menili zákony. Takže vidím to, vidím to veľmi, veľmi správne a v takej kontinuite, že takto to má vyzerať. Takže ešte raz veľmi pekne ďakujem. Myslím si, že práve to, že budeme žiadať týmto zákonom, by sa žiadal informovaný súhlas a zároveň by sme konečne implementovali spomínaný dohovor do našej legislatívy, ktorý zakazuje finančný prospech z vystavovania tiel, by sme dokázali oboje, o čom sme hovorili. Pretože si vtedy už neviem predstaviť jednak informovaným súhlasom, ako kolega Dostál povedal, že asi by sme nemali toľko tiel zrazu mŕtvych, a už len chcem vidieť, kto by robil výstavu len pre edukáciu, verejnú výstavu pre verejnosť bez nejakého komerčného prospechu. Takže prosím o to, aby ste tento zákon podporili do druhého čítania. Vyslovene prosím aj vládnu koalíciu, poslancov vládnej aj opozíciu, ktorí tu už teda niektorí deklarovali, že budú súhlasiť. Predsa len v druhom čítaní by sme vedeli ešte opraviť prípadné nejaké, nejaké potreby, nejaké pripomienky, zmeniť ešte to, čo je treba, a naozaj by sme vypočuli verejnosť a dali tomu zadosť. Takže na to sme tu. Ešte raz veľmi pekne vám ďakujem.
Figeľ, Ján, podpredseda NR SR (2013-05-30):
Vážené panie poslankyne, vážení páni poslanci, je štvrtok a podľa zákona o rokovacom poriadku nasleduje hodina otázok , ktorú týmto otváram. Poslanci písomne položili do včera do 12. hodiny spolu 18 otázok na predsedu vlády a spolu 20 otázok na členov vlády. Overovatelia schôdze vyžrebovali konkrétne poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, pán predseda vlády Robert Fico sa z rokovania o tomto bode programu ospravedlnil. Svojím zastupovaním poveril podpredsedu vlády pre investície pána Ľubomíra Vážneho, ktorého týmto prosím, aby oznámil, kto z členov vlády bude odpovedať na otázky za neprítomných členov vlády. Nech sa páči.
Glváč, Martin, podpredseda NR SR (2018-09-14):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Emilovi Ďurovčíkovi. Nech sa páči.
Malatinec, Roman, poslanec NR SR (2024-04-30):
Ďakujem veľmi pekne. Pán kolega Pročko, ja si myslím, že si asi ani neveril, čo si povedal teraz, lebo si začal pekne v úvode a povedal si, že medveďov je veľa. A s tým sa stotožníme. To si povedal tu aj kolegom z PS-ka s tým, že sa vytláčajú z toho prostredia, pretože má určité teritórium, a to nikto teraz, doteraz z tejto rozpravy nepovedal, a objavujú sa medvede tam, kde ich nemáme. A nie je to len problematika vnadísk. Vieš, keď sa ťa spýtam, že pred pár rokmi či včelári alebo ovčiari mali všetko dávať do oplotkov z Európskej únii, kde to bolo pred pár rokmi, pán kolega? Kde to bolo? Prečo to tu nebolo pred pár rokmi? Niečo nie je v poriadku. To nevrav, že ako budeme riešiť mor diviači, keď nebudú vnadiská. Ako ho chceš riešiť? Veď normálne to mali prikázané, to bolo z veterinárnej správy prikázané. Musíme to nejakým spôsobom riešiť, tak sa to riešilo. Viete, tie poľnohospodárske remízky, si vravel, že treba zachovať. Ja chápem poľnohospodárov, keď má veľké pole a má tam nejaký strom, tá kontrola, ktorá robí mapy, tak mu ešte zmeria aj tieň koruny a vyjmú mu z tej plochy tú plochu, na ktorú svieti tieň koruny. A nedostane tie peniaze na tú poľnohospodársku pôdu. Sa smeješ, je to tak. Množstvo poľnohospodárov s týmto bojuje a ja som rád a som presvedčený, ty si hovoril o Lučenci, choď sa pozrieť smerom na Hriňovú, Mních zarastený, veď všetko tí poľnohospodári museli mať povolenie, keď väčší strom, okresný úrad životného prostredie ti musel podporiť. Ti vravím, my sme stratili sedliacky rozum. A ja sa vôbec toho nebojím, že ideme do toho. A ja za to zahlasujem.
Pellegrini, Peter, predseda NR SR (2015-03-18):
Ďakujem pekne. S reakciou na faktické poznámky päť poslancov a poslankýň. Prvý pán poslanec Mikloško. Nech sa páči.
Glváč, Martin, podpredseda NR SR (2016-10-14):
V rozprave vystúpi pani poslankyňa Grausová. Nech sa páči.
Pellegrini, Peter, predseda NR SR (2015-03-18):
Panie poslankyne, páni poslanci, budeme pokračovať v prerušenom rokovaní hlasovaním o prerokovaných bodoch. Ešte predtým mi dovoľte, aby som vás informoval, že už túto nedeľu 22. 3. 2015 budeme v účelovom zariadení v Častej-Papierničke, privítame 90 detí z Luhanskej oblasti, ktorí prijali pozvanie, ktoré sme ako Národná rada dali pánovi veľvyslancovi. Takže 90 detí spolu so sprievodom príde už túto nedeľu 22. 3. a využijú čas až do 1. 4., aby tu v našom zariadení trochu zrelaxovali. Chcem zároveň (potlesk) aj vyvrátiť, chcem zároveň aj vyvrátiť akékoľvek pochybnosti, ktoré sa začali dnes šíriť, že tie deti sa k nám nemajú ako dostať. Nie, ono je zabezpečená doprava ich vlakom z Luhanskej oblasti do Užhorodu a z Užhorodu prídu autobusmi, pretože ich doprava je zabezpečená občianskym združením Ukrajinsko-slovenská iniciatíva. Bude sa starať aj o ich program, nakoľko sa stretnú aj s rodákmi a Ukrajincami žijúcimi na Slovensku. Takže ak by ste niekde zachytili pochybnosti, či sa majú ako do Častej-Papierničky dostať, tak sú nepravdivé. A potvrdil mi to aj pán veľvyslanec krátko pred týmto oznamom. Zároveň pravdepodobne navštívia Bratislavu, navštívia aj tento parlament, a ak ešte Národná rada bude v ten deň rokovať, pravdepodobne sa s tými deťmi budete môcť všetci stretnúť aj tu na pôde parlamentu. Takže toto som si dovolil iba pripomenúť. Panie poslankyne, páni poslanci, budeme pokračovať v prerušenom rokovaní hlasovaním. Poprosím poslankyňu Janu Kiššovú, aby uviedla hlasovanie o bode 39 schváleného programu, ktorým je prvé čítanie o návrhu pani poslankyne Nicholsonovej na vydanie zákona, ktorým sa mení Trestný zákon (tlač 1455). (Hlasovanie o návrhu poslankyne Národnej rady Slovenskej republiky Lucie Nicholsonovej na vydanie zákona, ktorým sa mení zákon č. 300/2005 Z. z. Trestný zákon v znení neskorších predpisov , tlač 1455.)
Jurinová, Erika, podpredsedníčka NR SR (2012-08-01):
Pán poslanec Vašečka.
P. Hrušovský, predseda NR SR: (2004-03-09):
(Hlasovanie.) 138 prítomných, 79 za návrh, 8 proti, 50 sa zdržalo, 1 nehlasoval. Uvedené body zo spoločnej správy sme schválili. Prosím, ďalší návrh... V. Horák, poslanec: Teraz budeme hlasovať o bode č. 3 s odporúčaním gestorského výboru neschváliť.
Šeliga, Juraj, podpredseda NR SR (2020-07-24):
S reakciou, pán poslanec Jarjabek.
Pellegrini, Peter, predseda NR SR (2024-02-16):
Pán poslanec Majerský s reakciou na faktické poznámky.
Žitňanská, Lucia, podpredsedníčka vlády a ministerka spravodlivosti SR (2017-03-28):
Ďakujem veľmi pekne aj za komentáre. Snáď ma napadá k tomu len jedna poznámka. Za tých skoro 20 rokov boli 8-krát predložené, bolo 8-krát predložený zákon, ústavný zákon o zrušení Mečiarových amnestií, 8-krát neprešiel. V niečom to bola taká jednoduchá situácia, človek vedel, že sa môže postaviť za správnu vec spôsobom, ktorý, s ktorým je viac-menej spokojný, lebo zas netvárme sa, aj to je neštandardné riešenie, ten ústavný zákon samotný, to netvárme sa, že to je štandardné riešenie, ale bolo to politicky čisté. Človek vedel, že to neprejde, nebude musieť robiť žiadne kompromisy, je to v skutočnosti politicky veľmi pohodlná situácia. Toto nie je politicky pohodlná situácia, pravdepodobne pre nikoho v tomto, v tejto sále momentálne a každý budeme musieť urobiť rozhodnutie, či za kompromis, alebo možno za to, že o pol roka tu bude znova možno politicky komfortná situácia, pohodlná situácia. Ďakujem pekne.
Bugár, Béla, podpredseda NR SR (2019-05-22):
Klamete, ochudobňujete Slovensko (reakcia poslanca Matoviča: „Klamár ste vy.“ ). Tristotisíc (reakcia poslanca Matoviča: „Klamár ste vy.“ ). Tristotisíc kilometrov urobila vaša matka, že? (Povedané súbežne s rečníkom.)
Huba, Mikuláš, poslanec NR SR (2014-10-17):
Ďakujem pekne. Napriek tomu, Lojzo, že si na úvod spomenul to riziko našej uzavretosti v tejto sklenenej guli, ktorá nám často bráni bezprostredne vnímať to, čo sa deje vonku a kam sa uberá realita, ty si príkladom človeka, ktorý dokážeš spojiť tieto dve role. Tráviš tu rekordne veľa času, ale keď vyjdeš z tejto sály, tak chodíš s otvorenými očami a naozaj si všímaš to, čo sa deje okolo nás, asi viac ako väčšina z nás a navyše to vieš aj veľmi plasticky interpretovať. A preto som naozaj rád, že si tu, aj keď nie vždy so všetkým, samozrejme, súhlasím, ani s formou, ani s obsahom, ale, chvalabohu, že otváraš tieto témy, ktoré sa niekto snaží úporne zametať pod koberec, a opäť si, myslím, trafil klinec po hlavičke, lebo pokiaľ nebudeme vedieť vidieť veci v súvislostiach časových, priestorových, hodnotových a iných, tak potom všetky tie drobné zmeny ústavy aj tak budú k ničomu.
P. Hrušovský, predseda NR SR: (2005-05-10):
(Hlasovanie.) 140 prítomných, 119 za, 1 proti, 18 sa zdržalo, 2 nehlasovali. Návrh sme schválili. Poprosím pána poslanca Drgonca, aby z poverenia ústavnoprávneho výboru predniesol návrhy hlasovaní k vládnemu návrhu zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a o zmene a doplnení niektorých zákonov , ktorý prerokúvame ako tlač 1109. J. Drgonec, poslanec: Pán predseda, pripomínam, že v rozprave vystúpil...
Hrnčiar, Andrej, podpredseda NR SR (2016-10-12):
Končím možnosť nahlásiť sa s faktickými poznámkami. Nech sa páči, pán poslanec Baránik.
Hraško, Igor, poslanec NR SR (2013-10-25):
Ďakujem pekne. Kolega Hlina vie vždy vystihnúť podstatu vecí, aj keď sa to niektorí snažia zabaliť do toho, že nemá patričné vzdelanie. Ako keď viem, že nejaká zmluva má postihnúť aj tých, ktorí s tým nesúhlasia, tak asi to nebude dobré riešenie a darmo bude na to potrebovať vysokú školu. Ja mám skoro dve a tiež nie do všetkého úplne vidím, ale základné veci, (Reakcia z pléna.) základné veci viem. To nie je do smiechu, ako čo, že si niekto robí vzdelanie, či? Poslanci SMER-u sa môžu teraz rehotať, možno sami na sebe, že nič nedosiahli v živote. V každom prípade Lojzo, to je to, čo si ty vystihol. Vládnej strane a poslancom, 83 Kolesíkom, chýba miera. Oni skrátka nemajú mieru a nevedia, dokedy môžu až a ja som už viackrát povedal, že ono bič na niekoho môže fungovať, ale len dočasu. A na niekoho vôbec nefunguje. Pretože naozaj treba vytvoriť radšej prostredie na to, aby tieto veci lepšie fungovali. V každom prípade sú na Slovensku firmy, ktoré vôbec nepotrebujú mať nejaké kolektívne zmluvy podpísané, nepotrebujú mať odbory, pretože fungujú špičkovo a majú dokonca vyššie vymoženosti, ako hociktorí zamestnanci v iných firmách, ale týmto zákonom ideme postihnúť aj ich, čo je dosť paradoxné a zvláštne. V každom prípade, táto sociálna vláda chce byť naozaj sociálna, ale má jeden problém. Nevie si na tieto sociálne veci zarobiť. Žiaľ, ona práve a podnikatelia sú tí, ktorí tuná donášajú tie peniaze, pretože tí zamestnávajú ľudí, tí im dávajú prácu, tí potom odvádzajú dane tomuto štátu a samozrejme aj potom z toho, čo vyrobia. Čiže aj ten podnikateľ. Ale keď ich budeme vyháňať a budeme im strpčovať prostredie, tak naozaj si povedia, že to tu zbalia a nebudú produkovať naozaj nič a potom o tie pracovné miesta prídeme a aj potom o tie príjmy do štátneho rozpočtu. (Prerušenie vystúpenia časomerom.)
Danko, Andrej predseda NR SR (2018-09-13):
Pustite čas, prosím.
Pollák, Peter, poslanec NR SR (2024-01-17):
Ďakujem pekne za slovo, pán predsedajúci. Pán kolega, vy ste tu porovnávali Česko so Slovenskom. Ja by som rád porovnal teraz to, čo Robert Fico sľuboval vo voľbách, a s realitou. Na bilbordoch mali, že istoty, stabilita, poriadok. A ja si myslím, že to platí aj dnes. Istoty – istotne ich nezavrú, stabilne budú kradnúť, no a poriadok – poriadok dnes vyzerá tak, že vyše 35-tisíc ľudí dnes protestuje po troch mesiacoch vlády Roberta Fica. Neni medzinárodnej inštitúcie, ktorá sa vymedzuje od krokov tejto vlády Roberta Fica, a neni medzinárodnej organizácie alebo inštitúcie, ktorá by ho nezaradila na nejaký blacklist. Čo ša... čo sa však dá, s čím sa dá však súhlasiť, tak je to, že Robert Fico hovoril v predvolebnej kampani o poriadku, a že pritvrdí ešte na Rómov. A tento návrh zákona o tom takisto rozpráva. Rómovia tu budú naozaj terčom, tak ako po isto... ostatné roky, teraz to bude ešte očividnejšie, budú na nich svietiť reflektory, aby mal nejakého dreveného panáka, na ktorého môže takto ukázať prst, prstom, že oni sú tí, ktorí tu budú páchať kriminalitu. Tento návrh zákona zároveň robí zo Slovenska nebezpečnú krajinu, teda bezpečná vonkoncom nebude. A toto bude dôvod, prečo budú odchádzať ďalší ľudia zo Slovenska. A ja už teraz rozumiem aj tým slovám Roberta Fica, keď hovoril pred pár týždňami o tom, že áno, chystá sa tu legislatíva a balík peňazí pre nezamestnaných z iných krajín, čiže tu budeme vítať migrantov, ktorých tu budeme zamestnávať. Namiesto toho, naozaj aby sme pripravili balík peňazí a legislatívu k tomu, aby sme zamestnali nezamestnaných zo Slovenska, napríklad Rómov. A viete, aký je rozdiel medzi nami a nimi? Kým my sme rozviazali ruky policajtom, tak oni idú rozviazať ruky kriminálnikom. Idú rozviazať ruky kriminálnikom k tomu, aby zo Slovenska mali jednoducho raj kriminality.
Pavlovičová, Svetlana, poslankyňa NR SR (2015-06-25):
Pán predseda, dajte, prosím, hlasovať o doplňujúcom návrhu, ktorý som podala ja.
B. Bugár, podpredseda NR SR: (2005-09-21):
(Hlasovanie.) Prítomných je 75 poslancov. Páni poslanci, Národná rada je neuznášaniaschopná, preto žiadam všetkých poslancov, ktorí poprípade sa museli vzdialiť, aby sa vrátili do rokovacej sály. (Smiech v sále.) Nech sa páči ešte raz, prezentujme sa a hlasujme o tomto návrhu. (Hlasovanie.) Prítomných je 76 poslancov, za 70, zdržali sa 4, nehlasovali 2. Konštatujem, že tento návrh sme schválili. Nech sa páči. L. Ladányi, poslanec: Ďalej, pán podpredseda, dajte, prosím, hlasovať o pridelení vládneho návrhu zákona výborom a určení lehoty na pokračovanie, a to podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu a Výbor Národnej rady Slovenskej republiky pre obranu a bezpečnosť ako gestorsky výbor. Ďalej odporúčam, aby výbory predmetný návrh zákona prerokovali v druhom čítaní vo výboroch v lehote do 30 dní a gestorsky výbor do 31 dní.